<classify> Ashanti ndio inaongoza kundi hilo ikiwa na pointi 15 huku Polisi ikishika mkia kwenye nafasi ya nane ikiwa na pointi tatu. Aidha katika mechi za kundi B Polisi Morogoro itakuwa mwenyeji wa Kurugenzi FC ya Mafinga kwenye uwanja wa Jamhuri Morogoro, huku timu nyingine ya kundi hilo Kimondo FC ikicheza na Burkinafaso ya Morogoro kwenye uwanja wa Sokoine jijini Mbeya.Kundi hilo linaongozwa na Ruvu Shooting yenye pointi 19 huku Burkinafaso ikishika mkia nafasi ya nane na pointi tatu. Vinara hao Ruvu Shooting leo watakuwa nyumbani uwanja wa Mabatini, Mlandizi kumenyana na timu inayoshika nafasi ya pili Mji Njombe yenye pointi 19.Aidha Lipuli itacheza na JKT Mlale katika uwanja wa Wambie Iringa, maafande wa JKT Kanembwa wakiwakaribisha Mbao FC katika uwanja wa Lake Tanganyika mjini Kigoma.Kwa upande wa timu za kundi C, vinara Geita Gold wenye pointi 17 wataikaribisha Polisi Mara kwenye uwanja wa shule ya Nyankumbu mjini Geita, JKT Oljoro watacheza dhidi ya Rhino Rangers kwenye uwanja wa Sheikh Amri Abeid Arusha, huku maafande wa Polisi Tabora wakiwakaribisha Panone FC katika uwanja wa Ali Hassan Mwinyi mjini Tabora.Kesho kutakuwa na mchezo kati ya African Lyon dhidi ya Kiluvya United kwenye uwanja wa Karume, huku timu ya Manispaa ya Kinondoni KMC wakicheza dhidi ya Friends Rangers katika uwanja wa Mlandizi Mabatini.  <topic>: MICHEZO 